Μακιγίβκα

Η Μακίιβκα ή Μακέγιφκα (ουκρ. Макіївка, ρωσ. Макеевка) είναι βιομηχανική πόλη στην ανατολική Ουκρανία, στην Περιφέρεια Ντονέτσκ, σε απόσταση μόλις 15 χιλιομέτρων βορειοανατολικά από την πόλη του Ντονέτσκ, με την οποία είναι σχεδόν ενωμένη οικιστικά. Διοικητικά είναι εγγεγραμμένη ως «πόλη περιφερειακής σημασίας». Σύμφωνα με την απογραφή του 2001, η Μακίιβκα είχε 389.589 κατοίκους, ενώ σήμερα ο πληθυσμός της έχει μειωθεί σε περίπου 347 χιλιάδες. Οι γεωγραφικές συντεταγμένες της είναι πλάτος 48°05΄ Βόρειο και μήκος 38°04΄ Ανατολικό. Η πόλη αποτελεί σημαντικό κέντρο της χαλυβουργίας και της εξορύξεως γαιάνθρακα. Διαθέτει εργοστάσια μηχανουργίας.

 Η Μακίιβκα αποτελείται από 5 διαμερίσματα (ραγιόν), τα εξής: Χίρνικ (Гірницький район), με 107.835 κατοίκους Κίροφ (Кіровський район), με 52.768 κατοίκους Ραντιάν (Радянський район), με 53.007 κατοίκους Κεντρικό (Центрально-Міський район), με 94.930 κατοίκους Ερυθράς Φρουράς (Червоногвардійський район), με 81.042 κατοίκουςΟ Δήμος της Μακίιβκα περιλαμβάνει επίσης 21 «αστικού τύπου» οικισμούς. Σημερινός δήμαρχος είναι ο Αλεξάντρ Μάλτσεβ, που γεννήθηκε στην πόλη το 1956. Κατά την ουκρανική απογραφή του 2001 οι κάτοικοι δήλωσαν την εθνοτική τους καταγωγή ως εξής: Ρώσοι 50,8% Ουκρανοί 45,0% Τάταροι 1,1% Γεωργιανοί 0,3% Έλληνες 0,3% Για πολλά χρόνια πιστευόταν ότι η Μακίιβκα είχε ιδρυθεί το έτος 1777, αλλά σήμερα υπάρχει και η άποψη ότι αυτή αναφέρεται ήδη από το 1696 περίπου. Λέγεται ότι ιδρύθηκε από τον Κοζάκο Μακίι, του οποίου πήρε και το όνομα. Το 1875 λειτούργησε το πρώτο ορυχείο και το 1899 ιδρύθηκε δίπλα ένας μεταλλουργικός οικισμός, που ονομάσθηκε Ντμιτρίεφσκ, προς τιμή του Ντμίτρι (Δημητρίου) Ιλοβάισκι, γιου του Κόμη Ιλοβάισκι, που κατείχε την περισσότερη γη στην περιοχή. Η Μακίιβκα ήταν απλώς ένα μικρό χωριό μέχρι που συνενώθηκε οικιστικά με το Ντμιτρίεφσκ. Ο νέος οικισμός αναπτύχθηκε στη συνέχεια ως Ντμιτρίεφσκ και έγινε ένα από τα μεγαλύτερα κέντρα εξορύξεως γαιάνθρακα και βιομηχανίας στην ανθρακοφόρο Λεκάνη του Ντονμπάς. Το 1931 το Ντμιτρίεφσκ μετονομάσθηκε σε Μακίιβκα. Κατά τον Πόλεμο στο Ντονμπάς, το δημαρχείο της Μακίιβκα καταλήφθηκε στις 13 Απριλίου 2014 από ρωσόφιλους εξεγερμένους. Από τότε μέχρι σήμερα (2019) η πόλη ελέγχεται από την αυτοανακηρυχθείσα Λαϊκή Δημοκρατία του Ντονέτσκ Το 1939 ο εβραϊκός πληθυσμός της Μακίιβκα ήταν 8.000. Στην Αναφορά Επιχειρησιακής Καταστάσεως (USSR No. 177) του αρχηγού της ναζιστικής Αστυνομίας Ασφαλείας με ημερομηνία 6 Μαρτίου 1942, δηλώνεται ότι, ως αποτέλεσμα των μέτρων που ελήφθησαν και των δράσεων της μονάδας Einsatzkommando 6, τα διαμερίσματα των πόλεων Χόρλιβκα και Μακίιβκα είχαν καταστεί «ελεύθερα Εβραίων». Σύμφωνα με την επίσημη καταγραφή, κατά τη ναζιστική κατοχή της Μακίιβκα εκτελέσθηκαν συνολικά 493 άνθρωποι, από τους οποίους οι 80 «πολιτικοί υποκινητές», 44 σαμποτέρ και «λεηλάτες», και η συντριπτική πλειονότητα, 369, Εβραίοι. Τον Σεπτέμβριο του 2006 έγιναν τα πρώτα εγκαίνια συναγωγής στην πόλη μετά από σχεδόν 70 χρόνια. Το κτίσμα αυτό χρησιμεύει επίσης ως κέντρο για τη σημερινή εβραϊκή κοινότητα της Μακίιβκα που αριθμεί περί τα 2.000 μέλη. Υπάρχουν πολλά ανθρακωρυχεία γύρω από την πόλη. Η σύγχρονη βιομηχανία της Μακίιβκα περιλαμβάνει ένα από τα μεγαλύτερα εργοστάσια παραγωγής σιδήρου και χάλυβα της Ουκρανίας. Υπάρχουν και άλλες βιομηχανίες μεταλλοτεχνίας και πυρολυτικές παραγωγής κοκ, αλλά και κατασκευής μηχανημάτων, υποδημάτων και επεξεργασίας τροφίμων. Εξ αυτού, η πόλη είναι αρκετά «διάσπαρτη», με πολλούς ξεχωριστούς συνοικισμούς να περιβάλλουν συγκεκριμένες βιομηχανικές εγκαταστάσεις σε μία εκτεταμένη περιοχή. Στον Δήμο της Μακίιβκα υπάρχουν 22 ναοί, 73 θρησκευτικές οργανώσεις και ένα γυναικείο μοναστήρι. Οι θρησκευτικές κοινότητες στην πόλη περιλαμβάνουν: Ουκρανική Ορθόδοξη Εκκλησία (Πατριαρχείο Μόσχας): 23 ενορίες Αυτοκέφαλη Ορθόδοξη Εκκλησία της Ουκρανίας: 3 ενορίες Αρμενική Αποστολική Εκκλησία: 1 ενορία Ρωμαιοκαθολική Εκκλησία: 1 ενορία Προτεσταντικές ομολογίες: 41 κοινότητες Ισλάμ: 2 κοινότητες Ιουδαϊσμός: 1 κοινότητα Χάρε Κρίσνα: 1 κοινότητα Σήμερα η Μακίιβκα διεθέτει 5 στάδια, 4 κολυμβητήρια, 90 γυμναστήρια, 15 γήπεδα ποδοσφαίρου, 5 αθλητικά σχολεία και 36 κέντρα «fitness». Υπάρχει επίσης ένα αθλητικό σχολείο για ανθρώπους με αναπηρία. 35 διαφορετικά αθλήματα υπηρετούνται στην πόλη, ενώ υπάρχουν σχολές για κικ μπόξινγκ, πυγμαχία, βαρέα αθλήματα, πετοσφαίριση και τζούντο. Μεταξύ των αξιόλογων γόνων της Μακίιβκα συγκαταλέγονται και τα παρακάτω πρόσωπα: Αλεξάντρ Χανζόνκοφ (1877-1945), πρωτοπόρος του ρωσικού κινηματογράφου Βλαντίμιρ Γκριγκόριεβιτς Ζαχάροφ (1901-1956), Σοβιετικός συνθέτης και μουσικός συντάκτης του σοβιετικού ραδιοφώνου Γιεβγέν Σελεζνιόφ (γενν. 1985), Ουκρανός ποδοσφαιριστής Όλγκα Σαβτσούκ (γενν. 1987) Ουκρανή τενίστρια Ιρίνα Γιαροβάγια (γενν. 1966), Ρωσίδα πολιτικός Ιστορικό Μουσείο της Μακέγιφκα (στη ρωσική) Ιστότοπος για την πόλη (στη ρωσική) Νέα από τη Μακίιβκα (στην ουκρανική) Ουκρανική γενεαλογία: Μακίιβκα Αρχειοθετήθηκε 2012-02-05 στο Wayback Machine. (στην ουκρανική) Ιστότοπος πληροφοριών για την πόλη (στη ρωσική)